ভারতে শুরু হয়েছিল লৌহযুগ! মাটি খুঁড়তেই মিলল আশ্চর্য সব জিনিস

ওয়েব ডেস্ক: মানব সভ্যতার ইতিহাসে লোহার আবিষ্কার (Iron Age) একটি গুরুত্বপূর্ণ ঘটনা। এতদিন মনে করা হত খ্রিস্টপূর্ব ১৩৮০ সালে হিটাইট সভ্যতায় (Hittites Civilization) প্রথম লোহার ব্যবহার শুরু হয়। সেই সময় প্রচুর হেমাটাইট আকরিক পাওয়া যেত এবং সেখান থেকেই লোহার আবিষ্কার ও ব্যবহার শুরু হয়েছিল বলে মনে করা হত। কিন্তু এবার এই ধারণা ব্দলে যেতে পারে। সম্প্রতি ভারতের তামিলনাড়ু (Tamilnadu) রাজ্যে খনন করে এমন কিছু পাওয়া গিয়েছে, যা প্রমাণ করে দক্ষিণ ভারতের দ্রাবিড়ীয় সভ্যতায় (Dravidian Civilizations) প্রায় ৩,০০০ বছর আগেই লোহার ব্যবহার শুরু হয়েছিল।

সম্প্রতি, তামিলনাড়ুর তুতিকোরিন জেলায় খননকার্য চালানো হয়। সেখান থেকে প্রত্নতত্ত্ববিদেরা একটি শবাধার এবং বেশ কিছু অতিপ্রাচীন লোহার সামগ্রী উদ্ধার করেছেন। প্রাথমিকভাবে সাধারণ মনে হলেও, এগুলির ঐতিহাসিক গুরুত্ব অসাধারণ। গবেষকেরা বলছেন, এইসব সামগ্রীর বয়স বিশ্লেষণ করে জানা গিয়েছে যে, তামিলনাড়ুতে আজ থেকে প্রায় ৫,৩০০ বছর আগেও লোহার ব্যবহার ছিল। এই তথ্য সত্য হলে আমূল বদলে যেতে পারে লৌহযুগের ইতিহাস।

আরও পড়ুন: ২৬ জানুয়ারি প্রজাতন্ত্র দিবস, কেন এই দিনটিকেই বেছে নেওয়া হয়েছিল, জানুন ইতিহাস

সতামিলনাড়ু রাজ্য পুরাতত্ত্ব বিভাগ (TNSDA) একটি গবেষণাপত্র প্রকাশ করেছে, যার নাম ‘অ্যান্টিকুইটি অফ আয়রন’। গবেষণাপত্রটি লিখেছেন আর শিবনন্থন এবং পন্ডিচেরি বিশ্ববিদ্যালয়ের অধ্যাপক কে রাজন। ৭৩ পৃষ্ঠার এই গবেষণাপত্রে দাবি করা হয়েছে, খননকার্যে পাওয়া নিদর্শনের বয়স প্রায় ৫,৩০০ বছর। এই গবেষণায় অ্যাক্সিলারেটর মাস স্পেকটোমেট্রি (AMS) এবং অপটিক্যালি স্টিমুলেটেড লুমিনেসেন্স (OSL) পদ্ধতিতে নিদর্শনের সময়কাল নির্ধারণ করা হয়েছে।

সূত্রের খবর, তুতিকোরিন জেলার শিবগালাই, মাঙ্গাদু, কিলনামান্ডি, থেলুঙ্গানুর এবং আদিচানাল্লুর থেকে উদ্ধার হওয়া নিদর্শনগুলির মধ্যে শিবগালাইয়ের কিছু নিদর্শনের বয়স প্রায় ২,৯৫৩ থেকে ৩,৩৪৫ খ্রিস্টপূর্বাব্দ। এর মানে এগুলি প্রায় ৫,৩০০ বছরের পুরনো। এগুলির মধ্যে রয়েছে লোহার অস্ত্র, গৃহস্থালির সরঞ্জাম এবং বিভিন্ন ব্যবহারিক সামগ্রী, যা সেসময়ের লোহার প্রযুক্তির প্রমাণ বহন করে। অর্থাৎ এবার তামিলনাড়ুকে লৌহযুগের সূচনাস্থল হিসেবে বিবেচিত হতে পারে। যদিও এই নিয়ে আরও গবেষণার প্রয়োজন রয়েছে।

দেখুন আরও খবর:

The post ভারতে শুরু হয়েছিল লৌহযুগ! মাটি খুঁড়তেই মিলল আশ্চর্য সব জিনিস first appeared on KolkataTV.

The post ভারতে শুরু হয়েছিল লৌহযুগ! মাটি খুঁড়তেই মিলল আশ্চর্য সব জিনিস appeared first on KolkataTV.